Cântărețul Florin Salam ar fi fost oprit pe aeroportul JFK din New York de autoritățile vamale americane, care ar fi descoperit că suma pe care o avea la el – aproximativ 100.000 de dolari – era mult peste limita de cash admisă. Informația este dată de publicația wowbiz, care citează „surse de peste Ocean”.

Potrivit acestor surse, cântărețul și trupa lui au fost duși într-un birou unde li s-a cerut explicații despre proveniența banilor. Cum Florin Salam nu a avut acte doveditoare pentru proveniența lor, autoritățile i-ar fi confiscat aproape toată suma, iar apoi l-au lăsat să plece.

Florin Salam ar fi obținut banii în urma unui recital susținut la New York, unde ar fi venit la invitația patroanei unui restaurant cu specific românesc, scrie wowbiz.ro. De la New York, artisul a plecat în Germania, unde sâmbătă seara avea un spectacol într-un club, potrivit unei postări video pe contul lui de Facebook.